Diari Oficial de la Generalitat Valenciana


Sumari del DOGV 7951, del 04-01-2017 (2016/10635)

ACORD de 23 de desembre de 2016, del Consell, pel qual autoritza l'aprovació de l'expedient de rescabalament a favor de Transformación Agraria, SA (Tragsa) i la imputació, amb càrrec al pressupost de la Generalitat de l'exercici 2016, de les obligacions contretes al llarg dels exercicis anteriors.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10222


Data del document
:   23-12-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ACORD de 23 de desembre de 2016, del Consell, pel qual autoritza l'aprovació de l'expedient de rescabalament a favor de Transformación Agraria, SA (Tragsa) i la imputació, amb càrrec al pressupost de la Generalitat de l'exercici 2016, de les obligacions contretes al llarg dels exercicis anteriors. [2016/10547]  
La Conselleria d'Agricultura, Medi Ambient, Canvi Climàtic i Desenvolupament Rural ha tramitat l'expedient de rescabalament que consta en l'annex a favor de Transformació Agrària, SA (TRAGSA), per obligacions contretes al llarg d'exercicis anteriors; expedient que té la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, els respectius serveis prestats.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon a la persona titular de la Conselleria d'Agricultura, Medi Ambient, Canvi Climàtic i Desenvolupament Rural, amb l'autorització prèvia del Consell, l'aprovació dels expedients de rescabalament tramitats per l'esmentada conselleria.  
Alhora, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades dels esmentats expedients, requereix l'autorització expressa del Consell, a proposta de la persona titular de la conselleria, amb l'informe previ de la Intervenció General de la Generalitat, d'acord amb el que disposa l'esmentat article 106 de la citada llei.  
Per tot això, a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell, prèvia deliberació, en la reunió de 23 de desembre de 2016,  
  
  
ACORDA  
  
Primer  
Autoritzar l'aprovació, per la consellera d'Agricultura, Medi Ambient, Canvi Climàtic i Desenvolupament Rural, de l'expedient de rescabalament que es relaciona en l'annex d'aquest acord, a favor de l'empresa Transformació Agrària, SA (TRAGSA), per un import total de 1.466.157,00 euros, IVA inclòs.  
  
Segon  
Autoritzar la imputació al pressupost corrent de les obligacions contretes al llarg dels exercicis anteriors, amb l'empresa relacionada en l'annex, per un import total de 1.466.157,00 euros, IVA inclòs.  
  
  
València, 23 de desembre de 2016  
  
La consellera secretària,  
MÓNICA OLTRA JARQUE  
  
  
ANNEX  
  
Expedient Concepte Import  
CNEN 16/0201/140 Rescabalament a favor de l'empresa Transformació Agrària, SA, TRAGSA, per la prestació dels serveis d'execució del programa de lluita contra la Ceratitis Capitata per la tècnica de l'insecte estèril, durant els períodes compresos entre l'1 i el 31 de gener de 2015, l'1 i el 31 de març de 2015 i entre l'1 i el 30 d'abril de 2015. 1.466.157,00 ?»